Ավելին. Արարատ Միրզոյանն իր մամուլի քարտուղար Կարպիս Փաշոյանի հրաժարականի դիմումից միայն 10 օր անց, հասարակական ճնշումից և երկար-բարակ մտածելուց հետո, կարծես չուզենալով, ստորագրեց այն, ընդ որում, Ֆեյսբուքի իր էջում հայտարարելով այդ մասին, վերջում գրել է. «Միևնույն ժամանակ, սակայն, համոզված եմ, որ այլ՝ ընդունված մոտեցումներից տարբերվող կարծիքը, քննական մոտեցումը, բանավեճ հարուցող դիրքորոշումը որևէ հասարակության, թե կուզեք՝ մարդկության զարգացման հիմնական գրավականներից մեկն են։ Այնպես որ՝ կարծում եմ, որ Կարպիսը պիտի շարունակի իր հրապարախոսական գործունեությունը և, ինչու՞ ոչ, հանդես գա իբրև ինքնուրույն քաղաքական գործիչ։ Եվ ես սրտանց հաջողություն եմ մաղթում նրան այս գործում»: